text: KIF Kolding tordner videre i EHF Cuppen
  12 oktober 2012 kl. 19.28
  Håndboldherrerne fra KIF Kolding København vandt 34-17 over montegrinerne Lovcen i EHF Cuppens anden runde.
  KIF Kolding København tordner videre i den indledende knockout-fase af EHF Cuppen, hvor de danske håndboldherrer i anden runde vandt 34-17 over Lovcen fra Montenegro.
  Spillestedet var Glostrup Hallen, og værterne var AG Håndbold, som til daglig er venskabsklub med KIF Kolding København.
  Målscorere KIF Kolding: Stefan Hundstrup 12, Kim Andersson 10, Kasper Irming 4, Frederik Børm 2, Rasmus Jensen 2, Simon Edelberg Jensen 2, Lars Jørgensen 1, Joachim Boldsen 1.
  Udvisninger: KIF Kolding 3, HC Lovcen 2. Tilskuere: 798.
  Dermed har danskerne et glimrende udgangspunkt for samlet sejr, når der spilles returopgør mellem klubberne lørdag i Vordingborg.
  Der er tre runder af to kampe i EHF Cuppen inden gruppespillet.
  Det danske ligatophold kom overbevisende fra start i EHF Cuppens første runde, hvor London Handball Club blev besejret 88-32 over to kampe.
  
  SøndderjyskE tabte i ligaen
  I Herre Håndbold Ligaen vandt Aalborg Håndbold 27-26 over SønderjyskE og melder sig dermed ind i den øvrige del af tabellen, som har ubesejrede KIF Kolding København på førstepladsen.
  